แซดทีอี เปิดตัว “แอ็กซอน 7 ซีรีส์”พร้อมเผยโฉมพรีเซ็นเตอร์สุดหล่อ
แซดทีอี ประกาศเปิดตัว “มาริโอ้ เมาเร่อ” ในฐานะพรีเซ็นเตอร์คนแรกในเมืองไทยของแบรนด์ดังจากประเทศจีนอย่างเป็นทางการในวันนี้ พร้อมเขย่าตลาดสมาร์ทโฟนด้วยการเผยโฉมผลิตภัณฑ์ซีรีส์ “แอ็กซอน 7” ที่เพิ่งคว้ารางวัลใหญ่ระดับนานาชาติ
23 ก.ย. 2559


เจเรมี จ้าว ประธานบริษัทแซดทีอี ดีไวซ์ จำกัด ประจำภูมิภาคเอเชียตะวันออกเฉียงใต้ เผยว่า การเปิดตัวผลิตภัณฑ์ซีรีส์แอ็กซอน 7 ใหม่ทั้ง แอ็กซอน 7 และ แอ็กซอน 7 มินิ และการเผยโฉมพรีเซ็นเตอร์ในเมืองไทยคนแรกของแซดทีอีที่ส่งสัญญาณยืนยันว่า แซดทีอี พร้อมมุ่งมั่นทำตลาดในประเทศไทยอย่างเต็มที่และจริงจัง
“แน่นอนว่าเราให้ความสำคัญกับการขยายฐานกลุ่มลูกค้าสมาร์ทโฟนในเมืองไทยอย่างมาก เพราะกลุ่มผู้บริโภคในปัจจุบันมีความต้องการใช้สมาร์ทโฟนมากขึ้นเรื่อยๆ และเป็นจุดยุทธศาสตร์ที่สมบูรณ์แบบในการกระจายผลิตภัณฑ์เข้าสู่ตลาดในภูมิภาคนี้” เจเรมีกล่าวเสริม
ขณะเดียวกัน “มาริโอ้ เมาเร่อ” ไม่ได้เป็นแค่นักแสดงขวัญใจคนไทยเท่านั้น ซูเปอร์สตาร์หนุ่มยังมีฐานแฟนๆ ทั่วอาเซียน ความโด่งดังของมาริโอ้จะช่วยเสริมให้บริษัทฯ ขยายตลาดและเป็นที่รู้จักเพิ่มขึ้นในภูมิภาคอาเซียนและเอเชียแปซิฟิก นอกจากนี้ ในรอบสองสามปีที่ผ่านมา นักแสดงหนุ่มยังสร้างฐานแฟนๆ จนเป็นที่รู้จักดีในประเทศจีนเช่นกัน
“ผมรู้สึกยินดีเป็นอย่างยิ่งครับที่ได้รับเกียรติเป็นพรีเซ็นเตอร์คนแรกของแซดทีอีในเมืองไทย โดยที่ผ่านมา ค่อนข้างมีความคุ้นเคยกับประเทศจีนจากการที่ได้เดินทางไปทำงานในวงการบันเทิงที่นั่น ผมรู้สึกตื่นเต้นมากที่ได้สัมผัสกับเทคโนโลยีใหม่ๆ ด้านไอทีที่มีการพัฒนาไปอย่างรวดเร็ว และผมมีความเชื่อมั่นในแซดทีอี ที่เป็นแบรนด์ชั้นนำ เพราะอย่างที่ทราบกันดีว่าชีวิตผมต้องพึ่งพาอุปกรณ์เพื่อเป็นตัวช่วยจัดตารางการทำ งานและชีวิตประจำวันที่ยุ่งอยู่ตลอด พอได้ลองใช้แอ็กซอน 7 ผมรู้เลยครับว่าผมพบกับสมาร์ทโฟนที่ถูกใจแล้วที่ตอบโจทย์ทุกการใช้งาน” มาริโอ้เผยในงานแถลงข่าว
โดยช่วงต้นเดือนกันยายนที่ผ่านมา แซดทีอีได้นำสมาร์ทโฟนในกลุ่ม แอ็กซอน 7 ซีรีส์และนวัตกรรมอื่นๆ ของบริษัท เข้าร่วมงานไอเอฟเอที่กรุงเบอร์ลิน ประเทศเยอรมนี ซึ่งเป็นหนึ่งในงานแสดงสินค้าและอุปกรณ์อิเล็กทรอนิกส์สำหรับผู้บริโภคประจำปีที่ยิ่งใหญ่ที่สุดในโลก  ในงานดังกล่าว แอ็กซอน 7 ซีรีส์ ได้รับรางวัลสำคัญๆ มากมาย รวมทั้งรางวัลในด้านนวัตกรรมทางด้านเทคนิคผลิตภัณฑ์ (IFA Product Technical Innovation Awards) ในสาขาความก้าวหน้าในด้านนวัตกรรมระบบเสียงในสมาร์ทโฟน (Breakthrough inSmartphone Audio Innovation) และติดอันดับผลิตภัณฑ์ที่ยอดเยี่ยมที่สุดจากงานไอเอฟเอ 2016 ในนิตยสารและสื่อมากมาย
“จากความสำเร็จของแอ็กซอน 7 ซีรีส์ที่งานไอเอฟเอ เรารู้สึกยินดีและตื่นเต้นเป็นอย่างมากที่จะได้นำผลิตภัณฑ์คุณภาพซีรีส์นี้มาสู่ตลาดประเทศไทย ผมมั่นใจว่าเทคโนโลยีที่เราคิดค้นและนำมาใช้เป็นครั้งแรกก่อนใครเพื่อผลักดันสมาร์ทโฟนซีรีส์แอ็กซอน 7 ผลิตภัณฑ์ที่สามารถตอบโจทย์ทุกความต้องการได้อย่างครบถ้วน” เจเรมี จ้าว กล่าวทิ้งท้าย
ทั้งนี้แซดทีอีตั้งเป้าว่าในปีนี้ยอดขายสมาร์ทโฟนทุกรุ่นจะแตะหลัก 60 ล้านเครื่องทั่วโลก เพิ่มจากจำนวน 58 ล้านเครื่องในปี 2558 ตลาดหลักของแซดทีอี คือ สหรัฐอเมริกา ตามด้วย จีน เอเชียและยูโรป ครึ่งปีแรกที่ผ่านมา รายได้ของบริษัทฯ เพิ่มขึ้นร้อยละ 4 ด้วยตัวเลข 249,000 ล้านบาท (47,800 ล้านหยวน) ปีที่ผ่านมา แซดทีอีมีรายได้ทั้งหมด 520,900ล้านบาท (100,000 ล้านหยวน) เพิ่มขึ้นร้อยละ 23 จากปี 2557
โดยสมาร์ทโฟนซีรีส์ล่าสุดมาพร้อมระบบปฏิบัติการแอนดรอยด์ 6.0 ด้วยเทคโนโลยีก้าวหน้าที่ใช้กับอุตสาหกรรมด้านการบินและยานยนต์ และมาพร้อมคุณสมบัติที่โดดเด่นทางด้านภาพและเสียง คอหนังสามารถสัมผัสกับความบันเทิงอย่างเต็มรูปแบบจากการชมภาพยนตร์ด้วยคุณภาพความละเอียดที่สูงที่สุดในหมู่ผู้ผลิตสมาร์ทโฟน และคุณภาพเสียงที่เหนือกว่าคู่แข่ง อีกทั้งเหล่าสาวกคอเกมส์สามารถสัมผัสความสนุกแบบจัดเต็มอย่างไม่จำกัด กับนวัตกรรมเทคโนโลยีที่ช่วยให้เครื่องทำงานตอบสนองต่อสัมผัสหน้าจอรวดเร็วทันใจ
ขณะที่รูปลักษณ์ของแอ็กซอน 7 ซีรีส์ โดดเด่นสะดุดตากับดีไซน์ที่เพรียวและโฉบเฉี่ยวมาพร้อมแรงบันดาลใจจากนวัตกรรมยานยนต์หรู จากความร่วมมือในการออกแบบกับบริษัท ดีไซน์ เวิร์กส์ ที่อยู่เบื้องหลังการสร้างสรรค์รูปโฉมของรถยนต์บีเอ็มดับเบิลยู สมาร์ทโฟนขนาดกะทัดรัดรุ่นใหม่ของแซดทีอีทนทานด้วยตัวเครื่องที่เป็นโลหะทุกส่วน ใช้งานง่ายด้วยหน้าจอความละเอียดสูงขนาด 5.5 นิ้ว ซึ่งมีแผ่นเคลือบกันรอยนิ้วมือเพื่อสัมผัสที่ลื่นไหลใช้งานคล่อง สาวกภาพเซลฟีต้องถูกใจกับกล้องความละเอียด 20 ล้านพิกเซลพร้อมเทคโนโลยีกันภาพสั่นไหว ให้ความคมชัดทุกช็อต
ทั้งนี้คุณสมบัติโดดเด่นด้านระบบเสียงที่ล้ำหน้าของแอ็กซอน 7 ซีรีส์ รวมถึงการบันทึกภาพและเสียงด้วยคุณภาพความละเอียดสูงที่มาพร้อมกับลำโพงสเตอริโอแบบสามมิติเพื่อมอบ“ประสบการณ์ทางดนตรีคุณภาพสูง”​ ขณะที่ระบบ “โฮม เธียเตอร์” ดอลบี แอตโมส (Dobly Atoms) สร้างบรรยากาศเสียงแบบสามมิติด้วยเสียงรอบทิศทางเพื่อให้ประสบการณ์ในการชมภาพยนตร์ผ่านสมาร์ทโฟนน่าประทับใจยิ่งขึ้น
โดยแอ็กซอน 7 ซีรีส์ เพิ่งเปิดตัวอย่างเป็นทางการในตลาดหลัก อาทิ จีน อเมริกา ฝรั่งเศส เยอรมนี สเปน และมาเลเซีย โดยได้รับกระแสตอบรับอย่างดีเยี่ยม ก่อนหน้านี้ในยุโรป แซดทีอีเพิ่งเสร็จสิ้นการเดินสายโปร โมทแซดทีอีบัสทัวร์ รถบัสประชาสัมพันธ์พร้อมนำเทคโนโลยีสุดล้ำส่งตรงให้ผู้ใช้บริการได้สัมผัสแล้วกว่า 15 เมือง ในสเปน เยอรมนี โปแลนด์ อิตาลี และฝรั่งเศส เป็นเวลา 45 วัน  ระหว่างเดือนกุมภาพันธ์ถึงมิถุนายน โดยมีกิจกรรมมากมายเพื่อให้แบรนด์แซดทีอีเป็นที่รู้จักมากขึ้นในหมู่ผู้บริโภค
อนึ่ง แซดทีอีจะนำแนวคิดกิจกรรมแซดทีอีบัสทัวร์ดังกล่าวมาปรับใช้กับประเทศไทยในอนาคต โดยขณะนี้สมาร์ท  โฟนแอ็กซอน 7 ซีรีส์ ทั้งสองรุ่นคือแอ็กซอน 7 และแอ็กซอน 7 มินิ สีทองเริ่มวางจำหน่ายในราคา 15,990 บาท และ 11,990 บาท ตามลำดับ ข่าวดีสำหรับเหล่าสาวกไอทีที่รอคอยสมาร์ทโฟนสุดล้ำที่มาพร้อมกับราคาสุดพิเศษ แซดทีอีและเอไอเอส จัดโปรโมชั่นส่วนลดสำหรับผู้ใช้บริการในเครือข่ายเอไอเอส สามารถซื้อแอ็กซอน 7 ได้ในราคาเพียง 9,990 บาท เมื่อชำระค่าบริการล่วงหน้า 3,000 บาท และสมัครแพ็คเกจเริ่มต้น 488 บาท นาน 12 เดือน และสามารถซื้อแอ็กซอน 7 มินิ ได้ในราคาเพียง 6,990 บาท เมื่อชำระค่าบริการล่วงหน้า 2,000 บาท และสมัครแพ็คเกจเริ่มต้น 488 บาท นาน 12 เดือน
 
 